
Резюме. Навършват  се две години  от основаването на Българското общество по индивидуална психология, което беше създадено по инициатива на преподаватели и студенти от Тракийски университет. Това е поводът да бъдат представени целите на дружеството и дейността му през изминалия период. 
Abstract. It has been two years  since the Bulgarian Society of Individual Psychology, which was founded on the initiative of Trakia University faculty and students. On the occasion of its first anniversary, the goals of the Society and its activity over the course of the last year will be presented in this article. 
През март 2012 година се навършват две години от основаването на Българското общество по индивидуална психология , което беше създадено по инициатива на преподаватели и студенти от Тракийски университет. Неговото учредяване беше резултат от 15 годишното сътрудничество между Тракийски университет и Международния адлериански институт (ICASSI) и работата по последния  съвместен тригодишен проект, насочен към повишаване на качеството на обучение на студентите. 
Първият избран почетен председател на Обществото е д-р Франсис Уолтън от Южна Коралина, САЩ, преподавател във Факултета на Международния адлериански институт и член на Съюза на учените, клон Стара Загора, а проф. д-р В. Видев, председател на Съюза на учените в Стара Загора е предложен за почетен член на Обществото. Учредено от неголяма група ентусиасти, днес Обществото наброява 25 активни членове от Тракийски университет, Югозападен университет «Неофит Рилски» Великотърновски университет «Св. Св.  Кирил и Методий» и повече от 100 приятели и симпатизанти във Facebook. 
Българското общество по индивидуална психология споделя ценностите на идеите на Алфред Адлер, Рудолф Драйкурс и техните съвременни последователи и допринася за тяхното прилагане в професионалната практика и живота. Основни форми на разпространение на водещи идеи и добри съвременни практики в тази област са  собствената професионална дейност на участниците, свързана с консултиране,  мениджмънт, обучение на студенти и квалификация на учители, педагогически съветници, училищни психолози и консултанти, научно изследователска дейност и популяризиране на нейните резултати на научни форуми.  Обществото  съдейства за получаване на стипендии за обучение  в летните сесии на ICASSI и натрупване  на фонд за литература по индивидуална психология в библиотеките на Тракийски университет и регионална библиотека „Захари Княжески” Стара Загора.
Българското общество по индивидуална психология има свой устав и програма, които са в съответствие с Конституцията на Международната Асоциация по индивидуална психология.
В дейността си то ползва опита на Международния адлериански институт ICASSI, на Aдлерианското общество в Южна Каролина, САЩ и на Медународната Асоциация по индвидуална психология (IAIP).
През изминалия период дейността на Българското общество по индивидуална психология беше насочена към интегрирането му с международните структури и световната организация чрез участие на негови членове в работата на 25 международен конгрес по Индивидуална психология, който бе проведен през м. юли 2011 година в гр. Виена, Австрия.

Една от последните му прояви е свързана с международното сътрудничество и поканата към Антеa Милър от Кембридж, Великобритания, съпредседател на ICASSI, която посети   България през пролетта на 2012 година и  изнесе цикъл лекции и тренинги на тема „Комуникация и социална реципрочност” в Тракийски университет.
През м. септември 2012 години с активното съдействие на ръководството и членове на Обществото беше подписан 4 годишен договор за сътрудничество между Тракийски университет и Международния Адлериански институт.(ICASSI|.

На 13 ноември 2012 година със съдебно решение на Окръжния съд в Стара Загора беше призната юридическата самостоятелност на Българско общество по индивидуална психология. Неговото основаване  и дейност е още един опит на българските интелектуалци да впишат българската наука и практика в съвременното европейско и световно научно пространство.
Адресът на уебсайта на Българското общество по индивидуална психология е :
https://sites.google.com/site/bsap2011sz

